Hea on teada ka seda, et kui kehal on jahe, toimub toidu kiirem põlemine, omastamine ja vabanemine, kuid pideval jahedas viibimisel hakkab keha endale rasva ümber koguma. Järsk jaheda ja sooja temperatuuri vaheldumine aitab kaasa kõhnumisele. Kõik emotsioonid, harjutused, toidud ja tegevused, mis on seotud nn kuumatundega sinu kehas, tekitavad energia vabanemist ja mõjuvad kehakaalu alandavalt. Rutiinist väljas olek nii ebakorrapärase toitumise kui ka elustiili  näol, eksprompt-minekud, liikumine, kiired liigutused, sportimine mõjuvad kehakaalu alandavalt. Sportimise alustamiseks on parim lahendus valida alguseks lõbusad tantsulised trennid, sest sellega kaasnev meeldiv emotsioon annab võimaluse spordipisikuga lihtsamalt nakatuda. Ära tekita trennis endale kunagi valuaistingut, sest keha mällu jääb jälg, mille tulemusena hakkad trenni vältima! Nii et põle ja rõõmusta, nii vabaned kilodest!